
Vec - Tárgy: Köszönőlevél
Tisztelt Gulyás István és Francsics Ottó!


Ezúton szeretném megköszönni a Füleki Vármúzeum és a füleki kiállításlátogató közönség nevében, hogy a Magyar Rendőrmúzeum Baráti Köre rendvédelmi kiállítását városunkba elhozni és a gazdag anyagot elrendezni segítettek. A pandúrok, rendőrök és csendőrök életét és munkáját bemutató tárgyak és dokumentumok a 2009. június 5. és július 24. közötti időszakban több száz érdeklődőt vonzottak az intézményünk részlegeként működő Városi Honismereti Múzeumba, hiszen a közös történelmi múlt egy kevésbé ismert szeletét mutatták be látogatóinknak. Úgy a helyi rendvédelmi szervek képviselői, mint a laikus közönség is megtalálta a sokrétű gyűjteményben a számára érdekes részleteket.


A kiállítás sajtóközleményére a helyi televízión kívül két országos csatorna is felfigyelt, így a Szlovák Televízió magyar nyelvű magazinműsora mellett a legnézettebb szlovákiai kereskedelmi televízió koraesti híradója is közölt a kiállításon rögzített képeket, sőt a határon átnyúló együttműködés e rendhagyó módjáról a Cseh Távirati Iroda is tájékoztatott.
Baráti üdvözlettel











Agócs Attila

